Document ID: 32013R0363

REGULAMENT DE PUNERE ÎN APLICARE (UE) NR. 363/2013 AL CONSILIULUI
din 22 aprilie 2013
privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (UE) nr. 36/2012 al Consiliului din 18 ianuarie 2012 privind măsuri restrictive având în vedere situația din Siria (1), în special articolul 32 alineatul (1),
întrucât:
(1)
La 18 ianuarie 2012, Consiliul a adoptat Regulamentul (UE) nr. 36/2012 privind măsuri restrictive având în vedere situația din Siria.
(2)
În conformitate cu Decizia de punere în aplicare 2013/185/PESC a Consiliului din 22 aprilie 2013 de punere în aplicare a Deciziei 2012/739/PESC privind măsuri restrictive împotriva Siriei (2), Consiliul consideră că ar trebui eliminată o persoană de pe lista persoanelor și entităților care fac obiectul măsurilor restrictive prevăzută în anexa II la Regulamentul (UE) nr. 36/2012.
(3)
De asemenea, ar trebui să fie actualizată și modificată lista persoanelor, a entităților și a organismelor care fac obiectul măsurilor restrictive, prevăzută în anexa II la Regulamentul (UE) nr. 36/2012.
(4)
Anexa II la Regulamentul (UE) nr. 36/2012 ar trebui actualizată în consecință,
ADOPTĂ PREZENTUL REGULAMENT:
Articolul 1
Anexa II la Regulamentul (UE) nr. 36/2012 se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 22 aprilie 2013.

Labels: 18
5